[{"text_idx": "#000000", "text": "Pohlakeelekeste sees on Urvaste palukad \u2013 iga mari nobedate so\u0303rmedega varre otsast nopitud, saak so\u0303elal puhastatud, pu\u0308reestatud ja madalal temperatuuril ahjus kuivatatud. Kui pohlad ei oleks kuivatatud, moodustaksid need pea poole s\u030cokoaladi kaalust, nu\u0308u\u0308d aga nii 7 protsenti. Kamas\u030cokolaadi koostises on 15% ehtsat Urvaste kama. Mo\u0303lema s\u030cokolaadi po\u0303hikomponendiks on tume Belgia s\u030cokolaad."}, {"text_idx": "#000001", "text": "Meie suurem s\u030cokolaaditegu sai alguse 2016. aastal KU\u0308SKi projektist \u201cOrganisatsioonide u\u0308hine tootearendus piirkonna ja\u0308tkusuutlikkuse nimel\u201c. Juba varem olime katsetanud Pokumaal toimetamiste raames metsamarjade kuivatamist ja flirtinud s\u030cokolaadiga, et kohalikud maitsed maiuseks muuta. Padasooma\u0308e talutare ja o\u0303u (pokude so\u0303bra Puuko kodu) on su\u0308nnipaigaks pa\u0308ris mitmetele ku\u0308laseltsi ettevo\u0303tmistele ja meile tundub, et pokud on need oma tasase pominaga heaks kiitnud. Ko\u0303ige esimeseks Urvaste s\u030cokolaadiks vo\u0303ib pidada 2013. aastal seltsingu Roheline Urvaste kohtuvo\u0303idu ta\u0308histamiseks valminud kuremarja s\u030cokolaadi, kus valge s\u030cokolaadi sees olid meie armsa Ess-soo jo\u0303hvikad ja Urvaste kama. Siis me veel ise s\u030cokolaadi valmis ei seganud, vaid palusime seda teha meie hilisemal juhendajal Aivo Alevil Roosiku s\u030cokolaadivabrikust."}]